Template:एंटोनी-हेनरी जॉमिनी

एंटोनी हेनरी जॉमिनी क्लॉजविट्ज के समान जॉमिनी भी नेपोलियन के युद्धों की व्याख्या करने वाला विचारक माना जाता है । जॉमिनी के अधिकांश सिद्धान्त नेपोलियन को युद्ध का देवता मानकर उसके मुहीमों की व्याख्या का ही परिणाम थे । मूलतः जॉमिनी स्विट्जरलेण्ड का नागरिक था जो नेपोलियन के युद्ध कौशल से प्रभावित होकर उसकी सैना में ( फ्रांस ) भर्ती हुआ । फ्रांस के पश्चात् वह प्रशा एवं रूस की सैना में भी भर्ती हुआ किन्तु दुर्भाग्य से कभी भी उसे स्वतन्त्र सैन्य - संचालन का अवसर नहीं मिला जिससे खिन्न होकर उसने सैना से इस्तीफा देकर अपनी लेखनी को हथियार बनाया तथा फ्रेड्रिक व नेपोलियन के मुहीमों का तुलनात्मक अध्ययन कर उनकी सामरिकी की व्याख्या प्रस्तुत की । इसीलिये जॉमिनी को कागजी सिपाही ( Paper Soldier ) कहा जाता है । सन् 1803 में उसने अपनी प्रसिद्ध पुस्तक ' महान् सैन्य संक्रिया ' प्रकाशित की तथा इस पुस्तक को जब उसने नेपोलियन को उपहार स्वरूप प्रदान की तो अनायास ही उसे पढ़कर नेपोलियन ने प्रतिक्रिया जाहिर करते हुये कहा, " यह पुस्तक तो मेरे ही शत्रु को मेरी युद्ध - पद्धति सिखाती है । " नेपोलियन ने तुरन्त उसे अपनी सैना में कर्नल के रूप में शामिल कर लिया तथा सितम्बर माह में उसे मैट्ज ( Metz ) नगर पहुंचने का निर्देश दिया , किन्तु जब जॉमिनी ने उससे बेम्बर्ग प्रस्थान की अनुमति मांगी तो नेपोलियन आश्चर्यचकित रह गया क्योंकि बेम्बर्ग प्रस्थान की उसकी योजना गुप्त थी । जब नेपोलियन ने उससे पूछा कि उसे बेम्बर्ग प्रस्थान की जानकारी किसने दी तब जॉमिनी को नेपोलियन ने उत्तर दिया था , " आपके पूर्व मुहीम एवं जर्मनी के मानचित्रों के आधार पर मैं आपकी योजना को देखता हूँ । " जॉमिनी फ्रांस के मार्शल ने ( Ney ) का मुख्य स्टाफ अधिकारी रहा किन्तु 1809 में परिस्थितिवश उसे त्यागपत्र दे .. पड़ा तब नेपोलियन ने उसे महत्वपूर्ण दायित्व सौंपते हुये इटली के अभियानों की व्याख्या करने को कहा जिसे उसने " नेपोलियन का राज्य तथा सैन्य नीति " के शीर्षक से पूरा किया । किन्तु उसे फ्रांस में प्रतिभा के अनुकूल मान्यता न मिलने पर जार निकोलस ( रूस ) ने उसे ब्रिगेडियर जनरल के पद पर नियुक्त कर दिया । 1832 में रूस में निकोलस सैन्य अकादमी की स्थापना की गयी जहाँ जॉमिनी को सैन्य शिक्षा एवं प्रशिक्षण का दायित्व सौपा गया । तत्पश्चात् वह अनेक प्रदेशों का सैन्य गवर्नर तथा जार निकोलस का सलाहकार रहा । 1869 में उसकी मृत्यु हो गयी । सैन्य रचनायें- जॉमिनी ने जिन पुस्तकों के माध्यम से सैन्य विचारों के क्षेत्र को नवीन दिशा दी । वे निम्नानुसार थीं 1. महान् सैन्य अभियान । 2. युद्ध कला का सारांश । 3. शोध - पत्र एवं लघु - प्रपत्र ।